paragraph_text: Sabor SR Hrvatske  bio je središnje državno zakonodavno tijelo u SR Hrvatskoj. Neprekidno je djelovao od 1945. do 1990. godine. Osnove ovog tijela postavljene su u radu ZAVNOH-a, koje se na 3. zasjedanju 9. svibnja 1945. konstituiralo kao vrhovno zakonodavno i izvršno narodno-predstavničko tijelo Hrvatske. Naziv je mijenjao nekoliko puta, i sam Sabor i njegova tijela (predsjedništvo, izvršno vijeće), a nekoliko puta se mijenjala i struktura te je funkcionirao kao jednodoman (1945. – 1953.), dvodoman (1953. – 1963.), peterodoman (1963. – 1974.) i trodoman (1974. – 1992.).[http://arhinet.arhiv.hr/_Pages/PdfFile.aspx?Id=3103 Sabor Socijalističke Republike Hrvatske 1945. - 1982.], ARHiNET, str. 8., Pristupljeno 17. svibnja 2016. Djeluje od 25. srpnja 1945. i Četvrtog zasjedanja ZAVNOH-a.[http://arhinet.arhiv.hr/_Pages/PdfFile.aspx?Id=3103 Sabor Socijalističke Republike Hrvatske 1945. - 1982.], ARHiNET, str. 19., Pristupljeno 17. svibnja 2016.